廣韻

《大宋重修廣韻》，簡稱《廣韻》，係中國頭一部由政府主修嘅韻書，喺北宋大中祥符元年由哋奉詔去寫，主要係增訂自先前嘅兩本韻書《切韻》同《唐韻》。《廣韻》總共收206韻，包括平聲57韻、上聲55韻、去聲60韻、入聲34韻。

佢係切韻音系嘅韻書，喺清朝重新發掘佢之後，啲人用佢作爲知曉古音嘅重要書籍。而高本漢仲用佢去復原中古音。《廣韻》之前嘅切韻系韻書曾經長期失傳，但二戰後發現咗王仁昫《刊謬補欠切韻》嘅完整版。

背景 
北宋真宗時，由於舊時嘅韻書有幾多漏誤，用來做科舉標準唔得掂，就敕命去編寫《廣韻》。

內容 
《廣韻》卷首記載話佢收咗2萬6194字相比原本嘅《切韻》，《廣韻》多出13韻，佢哋分別係：
分開咗真韻嘅開口同合口，增加咗合口嘅「諄、準、稕、術」
分開咗寒韻嘅開口同合口，增加咗合口嘅「桓、緩、換、曷」
分開咗歌韻嘅開口同合口，增加咗合口嘅「戈、果、過」
追加番對應住嚴韻嘅上聲韻同去聲韻，增加咗「儼、釅」

以上四項嘅最後一項係八世紀初嗰陣由王仁昫追加嘅，除此以外，都係將啲韻分咗開合，但音節嘅種類並冇加到，所以冇本質嘅變化。

用做反切嘅漢字裏頭，除咗避諱呢啲特別理由外，基本都沿襲咗《切韻》嘅內容，所以《廣韻》可以代替《切韻》去使。不過，《切韻》嘅反切到咗寫《廣韻》當時，啲音已經變咗啲，所以喺各卷嘅末尾有一節「新添類隔更音和切」，記載住改訂過嘅反切。啲改訂反切絕大多數同重脣音、輕脣音有關，呢兩種音喺《切韻》時代未分化。例如支韻「卑」嘅正文反切係「府移切」，喺卷尾就《廣韻》嘅字義訓釋相比起《切韻》仲長啲。不過講到啲專有名詞同埋姓嘅由來時，佢啲說明有偏差，呢樣喺《集韻》嘅序度批判過。

書尾度載有「雙聲重韻法、六書、八體、辨字五音法、辨十四聲例法、辨四聲輕清重濁法」。

問題 

《廣韻》嘅反切雖則基本遵從《切韻》，但佢有啲地方古怪。例如脂韻嘅「尸」切成咗「式之切」，但「之」係之韻字，正確嘅切音係「式脂切」。噉係由於喺《廣韻》時代，脂韻同之韻相近，呢啲字變得同音，於是某啲時候一啲人喺呢啲細節上出咗錯誤。另外，各韻嘅㞘㞘集中咗例外反切，呢啲係針對《切韻》所新追加嘅，可以從呢啲集中嘅例外研究出一啲嘢。

文獻版本 
明代啲人唔記得咗《廣韻》，但顧炎武重新發掘咗佢，注意到佢嘅重要性。不過佢發現嘅明內府本係節略過嘅版本，佢過身後啲人先至發現《廣韻》嘅原本。南宋刊本之中，監本有高宗本、寧宗本，私家版有南宋巾箱本、題有「鉅宋廣韻」嘅版本。清代嘅刊本攞宋本做底本，當中有澤存堂本、曹楝亭本、古逸叢書本。澤存堂本有咗影印版，上面加咗周祖謨嘅校正，附埋部首索引，呢本係現時廣爲應用嘅版本。

韻目

攷

韻典網，可在線搜尋澤存堂本《廣韻》
漢字データベース計画，內有宋本《廣韻》嘅文獻資料 

中文古書
類:大宋
類:韻書